Fusil Modèle 1777

KinnigBro orinDoare ha mont en-droMousked, platinenn-gailhastr, kartouchennoù paper gant poultr duKalibr ar boled.69 (17,52 mm)ProduerManufacture d'armes de CharlevilleMare produiñ1777 - bloavezhioù 1830Perzhioù teknikelMas (hep kartouchenn)4,2 kgHirder1 520 mmHirder (gant e vaionetez)1 920 mmHirder ar c'hanol1 140 mmHed-tenn pleustrek150 mLusk-tennañ teorikelHervez an tenner, peurliesañ 2 pe 3 zenn/mnLezennRummad e Bro-C'hallD
Ar Fusil Modèle 1777 (hervez e anv en arme c'hall), anvet mousked Charleville ivez evel armoù all eus an XVIII kantved produet er memes lec'h, a oa ur mousked deveret eus armoù savet a-hed an  kantved e labouradeg Charleville (Ardennes) evit pourvezañ armeoù rouantelezh Frañs. Kemmet e voe meur a wech goude, hag implijet e voe gant kalz soudarded da vare an Dispac'h Gall pe brezelioù Napoleon.

 Deskrivadur 
Ar fuzuilh Modèle 1777 zo un arm-skoaz un-tenn, karget dre e veg, pourvezet gant ur gartouchenn-baper enni ur boled 17,5 mm e dreuzkiz ha poultr du. E blatinenn-gailhastr a oa solut-tre, p'eo bet diskouezet gant amprouennoù e c'halle tennañ 25 000 gwech hep chom boud Le fusil d'infanterie modèle 1777, levrig embannet gant mirdi an Arme (Pariz) (pellgarget d'ar 14/10/2024). Pa veze savet e vaionetez warnañ e c'halle ar mousked bezañ 1,92 m a hirder dezhañ ha bezañ implijet evel un arm gwenn a-enep d'ar marc'hegerezh.

Ar Modèle 1777 zo brudet evit bezañ bet ar fuzuilh kentañ dezhi pezhioù 'zo kemm-digemm a c'halled sevel war skouerennoù all eus an arm. Kement-mañ a e-zeuas diwar labour Jean-Baptiste Vaquette de Gribeauval, ijinour hag ofiser, a lakaas krouiñ gant Honoré Blanc ur c'houfrig ennañ 41 gobari eus pezhioù an arm, evit ma vije produet skouerennoù standart anezhañ. Aweniñ a reas Thomas Jefferson pa oa kannad ar Stadoù-Unanet e Frañs. Ur wech distroet d'e vrevit an US Army nevez POMMIER Christophe, Quao e lakaas sevel 10.000 fuzuilh dezhe platinennoù kemm-digemm nd l'armurerie invente la standardisation, Sciences & Vie Guerres & Histoire n°41, miz C'hwevrer 2018, pp. 64-65.

Stummoù all eus an arm a voe savet evel e 1801 (anvet modifié an IX, kemmet bloaz IX), hag adstummoù a bep seurt mentoù evit ar marc'hegerezh da skouer, met chom a reas ar Modèle 1777 e servij en armeoù gall hep bezañ kemmet da vat betek monarkiezh miz Gouere ha dibenn ar bloavezhioù 1840.

War-dro daou vilion a skouerennoù anezhañ zo bet produet en holl HOUDECEK François, Le paquetage du fantassin napoléonien, Napoleon.org (lennet d'ar 14/10/2024). Ar re implijet da vare brezelioù Napoleon a zo ral a-walc'h, abalamour dezhe bezañ bet uzet ha gwallgaset a-wechoù war an tachennoù-emgann. Al lod brasañ anezhe a voe kaset d'an distruj goude 1815 Le fusil d'infanterie de 17,5 mm modèle 1777 modifié an IX war Armement Réglementaire Français (lennet d'ar 14/10/2024). Kopiennoù modern eus adstummoù an arm a zo bet produet gant an embregerezh italian Pedersoli Hervez lec'hienn an embregerezh (lennet d'ar 14/10/2024).

 Daveennoù 

Rummad:Mouskedoù
Rummad:Armoù Bro-C'hall
Rummad:Armoù Brezelioù Napoleon